Diari Oficial de la Generalitat Valenciana


Sumari del DOGV 5823, del 07-08-2008 (2008/9780)

RESOLUCIÓ de 29 de juliol de 2008, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació per la qual s'autoritzen nous Programes de Qualificació Professional Inicial en centres públics per al curs 2008/2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5823

Data del DOGV
:   07-08-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/9780


Data del document
:   29-07-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Elx
    * Alcoi
    * Manises
    * política educativa
    * legislació escolar
    * ensenyament professional
    * reforma de l'ensenyament
    * centre d'ensenyament
    * ensenyament secundari

RESOLUCIÓ de 29 de juliol de 2008, de les direccions generals d'Ordenació i Centres Docents i d'Avaluació, Innovació i Qualitat Educativa i de la Formació Professional, de la Conselleria d'Educació per la qual s'autoritzen nous Programes de Qualificació Professional Inicial en centres públics per al curs 2008/2009. [2008/9780]
La Resolució de 18 de juny de 2008 (DOCV número 5.790 de 23-06-08) de la Direcció General d'Avaluació, Innovació i Qualitat Educativa i de la Formació Professional dicta instruccions per a l'autorització i l'accés als Programes de Qualificació Professional Inicial de les modalitats Aules, Aules Polivalents, Tallers, Tallers Polivalents i Programes de Qualificació Professional Inicial Especial, regulats per l'Orde de 19 de maig de 2008 (DOCV número 5.790 de 23-06-08) de la Conselleria d'Educació, en Instituts d'Educació Secundària, Seccions d'Educació Secundària Obligatòria, Instituts de Formació Professional Superior, Centres Integrats Públics de Formació Professional i Centres d'Educació Especial.
D'acord amb el que establix la mencionada resolució, es resol:
Primer
Aprovar el primer nivell de la modalitat d'Aules, el primer curs de les modalitats d'Aules Polivalents, Tallers Polivalents i Programes de Qualificació Professional Inicial Especial i els programes de la modalitat de Taller que es relacionen, per províncies i modalitats, en l'annex I a esta resolució.
Segon
Preveure les actuacions oportunes a fi que, en compliment de l'apartat 7 de la mencionada Resolució de 18 de juny de 2008, el centre reba en concepte d'inici i desenrotllament del corresponent o corresponents Programes de Qualificació Professional Inicial un increment pressupostari en la partida de gastos de funcionament a càrrec del capítol II del programa 421.50.
Tercer
La direcció d'aquells centres que, tenint Programes de Qualificació Professional Inicial per al curs 2008-2009 segons la present resolució, no els pogueren posar en funcionament, haurà de comunicar-ho abans del 8 d'octubre de 2008 a les corresponents direccions territorials d'Educació així com a la Direcció General d'Avaluació, Innovació i Qualitat Educativa i de la Formació Professional.
València, 29 de juliol de 2008.- El director general d'Ordenació i Centres Docents: Francisco Baila Herrera; la directora general d'valuació, Innovació i Qualitat Educativa i de la Formació Professional: Auxiliadora Hernández Miñana.